യാത്രക്കാരെ നിരീക്ഷിക്കാന് ഇന്നു മുതല് ഇന്സ്പെക്ടര്മാര് ബസ് സ്റ്റോപ്പുകളിലേക്ക് പ്രദീപ് ചാത്തന്നൂര് ചാത്തന്നൂര്: ലാഭകരമായി നടത്താന് കഴിയുന്ന റൂട്ടുകളെക്കുറിച്ച് പഠനം നടത്താന് കെഎസ്ആര്ടിസി യിലെ ഇന്സ്പെക്ടര്മാര് ഇനി ബസ് സ്റ്റോപ്പുകളിലേയ്ക്ക്. യാത്രക്കാരെ നിരീക്ഷിക്കുവാനാണ് ഇവരെ നിയോഗിക്കുന്നതു്. ഓരോ ബസ് സ്റ്റോപ്പുകളിലുമെത്തുന്ന യാത്രക്കാര് ഏത് ദിശയിലേയ്ക്കാണ് പോകുന്നത്, ഏത് സമയത്ത് ഏത് ഭാഗത്തേയ്ക്കാണ് കൂടുതല് യാത്രക്കാരുള്ളത്, യാത്രക്കാരുണ്ടെങ്കിലും ഏത് ഭാഗത്തേയ്ക്കാണ് ബസ് സര്വീസില്ലാത്തത്, സ്വകാര്യ ബസുകള് എങ്ങനെയാണ് യാത്രക്കാരെ ആകര്ഷിക്കുന്നത് തുടങ്ങി എല്ലാ കാര്യങ്ങളും ഇവര് നിരീക്ഷിച്ച് റിപ്പോര്ട്ട് തയാറാക്കണം. ഡീസല് ചെലവിന്റെ തുക പോലും കിട്ടാത്ത സര്വീസുകള് അയയ്ക്കരുതെന്ന സിഎംഡിയുടെ ഉത്തരവിന് പിന്നാലെയാണ് റൂട്ട് പഠനത്തിനായി ഇന്സ്പെക്ടര്മാരെ നിയോഗിച്ചു കൊണ്ട് ദക്ഷിണ മേഖല എക്സിക്യൂട്ടീവ് ഡയറക്ടറുടെ ഉത്തരവ്. ഞായറാഴ്ച മുതല് രണ്ടാഴ്ചക്കാലമാണ് ബസ് സ്റ്റോപ്പുകളില് നിരീക്ഷണം നടത്തി റിപ്പോര്ട്ട് തയാറാക്കേണ്ടത്. രാവിലെ 6 മുതല് വൈകുന്നേരം അഞ്ചു വരെയാണ് ഓരോ ഇന്സ്പെക്ടര്മാര്ക്കും ഡ്യൂട്ടി. ഇത് ഡബിള് ഡ്യൂട്ടിയായി പരിഗണിക്കും. റിപ്പോര്ട്ടുകള് ഡിടിഒ, എടിഒമാര്ക്രോഡീകരിച്ച് മേഖലാ ഓഫീസിലേയ്ക്കയയ്ക്കണം. വരുമാനത്തിന്റെ മുക്കാല് പങ്കും ഡീസല് വാങ്ങാനാണ് ഇപ്പോള് ചിലവിടുന്നത്. കഴിഞ്ഞ മൂന്ന് മാസങ്ങളിലെ വരുമാനം 148.01 കോടി രൂപയും ഡീസലിന് 114.42 കോടിയുമായിരുന്നു. കോ വിഡ് മാനദണ്ഡങ്ങള് പ്രകാരം ബസുകളില് യാത്രക്കാരെ നിര്ത്തി കൊണ്ട് പോകാന് കഴിയാത്തത് വരുമാനക്കുറവിന് പ്രധാന കാരണമാണ്. ചില താല്പര്യങ്ങള് പ്രകാരം സര്വീസ് നടത്തുന്നതും ഭാരിച്ച ബാധ്യതയായിട്ടുണ്ട്. ഇത്തരം സര്വീസുകള് ഡീസലിനുള്ള തുക പോലും നേടുന്നില്ല. ഇത്തരം സര്വീസുകള് നിര്ത്താനും, മതിയാക്കിയില്ലെങ്കില് യൂണിറ്റ് അധികൃതരുടെ പേരില് കര്ശന നടപടി സ്വീകരിക്കുമെന്നുമാണ് സിഎംഡി ബിജു പ്രഭാകരന് അറിയിപ്പു നല്കിയിട്ടുള്ളത്. കഴിഞ്ഞ ദിവസം അംഗീകൃത യൂണിയനുകളുമായി നടത്തിയ ചര്ച്ചയില് യാത്രക്കാരുടെ ആവശ്യപ്രകാരം സര്വീസുകള് നടത്തണമെന്ന് യൂണിയനുകള് ആവശ്യപ്പെട്ടിരുന്നു. ഇത് പരിഗണിക്കുന്നതിന്റെ ഭാഗമായിട്ടു കൂടിയാണ് റൂട്ട് പഠനം നടത്തുന്നത്. ജീവനക്കാര്ക്കെതിരെയുള്ള വിജിലന്സ്കേസുകള് തീര്പ്പാക്കാമെന്ന് സിഎംഡിയോഗത്തില് ഉറപ്പു നല്കിയിട്ടുണ്ട്.